[{"text_idx": "#000000", "text": "Ta\u0308na korraldati u\u0308likoolis augusti lo\u0303pus toimunud arutelu ja\u0308tkuna ja\u0308rgmine vo\u0303tmepa\u0308devuste arutelu, seekord Mektorys. Arutelu oli u\u0308sna asjalik, aga ko\u0303ige po\u0303nevam oli koht \u2013 istusin enda kunagises to\u0308o\u0308ruumis (nu\u0308u\u0308dne Mektory Innovation Hub, vanasti oli see aga AK-117), paari meetri kaugusel kohast, kus 1997-2002 asus mu tollane to\u0308o\u0308laud."}, {"text_idx": "#000001", "text": "Labori lugu on kirja pandud siin, seega u\u0308le kordama ei hakka. Tegin lihtsalt u\u0308he pildi aknavaatega \u2013 erinevalt muust majast polegi see va\u0308ga palju muutunud."}, {"text_idx": "#000011", "text": "Alates magistratuurist (ca 1993) kuni 2002. aastani oli see ju po\u0303hiline tegevus- ja uurimisvaldkond, u\u0308ritasime TTU\u0308 juures vastavat laborit/keskust pu\u0308sti ajada (kui kedagi huvitab, siis u\u0308ks lu\u0308hike kroonikajupp on siin). Magistri- ja ka doktorito\u0308o\u0308 sai nendel teemadel kirjutatud. Ja tagantja\u0308rele oleks ehk ka Eesti riigil praegu lihtsam, kui oleks olemas u\u0308ks juba sisseto\u0308o\u0308tatud teadmuskeskus tehnoloogilise ligipa\u0308a\u0308setavuse valdkonnas. Paraku \u2013 oleks, oleks..."}, {"text_idx": "#000016", "text": "Kunagi, kui Kakk veel u\u0308likoolis ka\u0308is, oli Eesti Vabariik just taaskehtestatud ja nii la\u0308ks vaja igasugu erinevaid registreid ja andmebaase. U\u0308sna varakult o\u0303nnestus ta\u0308nu isand Ju\u0308ri Vilipo\u0303llu (kellest hiljem sai ka magistrito\u0308o\u0308 juhendaja) abile pa\u0308a\u0308seda TTU\u0308-s personaalarvutite ligi (kui kaaskannatajad pidid veel SM-4 ja muude vene jubeduste peal higistama) ning u\u0308hes II korpuse Microbee-nimeliste masinate klassis esmakordselt torkida tollal uudset tarkvara nimega dBase II. Hiljem tulid dBase III+, Foxbase+, Clipper, Paradox, FoxPro (paraku ostis viimaks va MS Foxi a\u0308ra ja edasi la\u0308ks juba selle firma jaoks tavapa\u0308rast teed)."}, {"text_idx": "#000020", "text": "Ka\u0308isin ta\u0308na TTU\u0308 IT-majas u\u0308hel seminaril. Vanasti nimetati seda maja AK-ks ehk arvutuskeskuseks ning seal mo\u0308o\u0308dus suurem osa Kaku o\u0303pingutest ja ka kaheksa esimest to\u0308o\u0308aastat (suurem osa veel paralleelselt o\u0303pingutega). Nu\u0308u\u0308d aga kolib informaatikainstituut mo\u0303nisada meetrit eemale uude suurde o\u0303ppehoonesse. Ko\u0303ik kohad olid ta\u0308is pappkaste ja ringisebivaid vanu kolleege."}, {"text_idx": "#000021", "text": "Seminar toimus ruumis 118. 15 aasta eest (raske uskuda...) to\u0308o\u0308tas Kakk sealsamas ko\u0303rval 117-s ja u\u0308ritas o\u0303ppejo\u0303uameti ko\u0303rval omaaegset rehabilitatsioonitehnoloogia laborit vedada (sellest on natuke pikemalt kirjutatud [L] siin). 118 oli tegelikult ka meile arvutiklassiks eraldatud, ent seda a\u0308ra sisustada kahjuks ei o\u0303nnestunudki \u2013 enne sai 2002. aastal jo\u0303ud otsa."}, {"text_idx": "#000022", "text": "Pa\u0308ris huvitav tunne oli. Oleks omal ajal Eesti haridus- ja teadusmaastikul natukene inimva\u0308a\u0308rsemad olud olnud, saanuks Eesti puuetega inimeste jaoks palju enam a\u0308ra teha ja praeguseks vo\u0303inuks TTU\u0308-l olla u\u0308ks omana\u0308oline uurimisasutus (millega ta\u0308nase seisuga saaks Euroopast ilmselt nii feimi kui raha). Kahjuks la\u0308ks aga teisiti. Teisalt ei ole ka po\u0303hjust kahetseda sellele ja\u0308rgnenud TLU\u0308-sse ja kolledz\u030cisse sattumist. Mine vo\u0303ta kinni..."}, {"text_idx": "#000023", "text": "1990. aastal tuli TTU\u0308 TI-eriala (majandusliku informatsiooni mehhaniseeritud to\u0308o\u0308tlemise automatiseerimine.. ugh) III kursusel korraldada traditsiooniliselt I kursuse vastuvo\u0303tt ehk rebasepidu. Tavapa\u0308rase retsimise asemel sai tehtud natuke inimlikumaid asju (ehkki rebasevande andmiseks ladusime terve ru\u0308hma kenasti suurde kuhja, suured poisid alla- ja va\u0308ikesed tu\u0308drukud u\u0308lespoole. Vandes olid punktid nagu \u201cTo\u0303otan mitte tarvitada printerites kemmergupaberit\u201d jms). U\u0308ks meeldeja\u0308a\u0308nud asi oli aga rebaselaul, mille esitas rebaste segakoor Raekoja platsis ning hiljem uuesti ka peol. Laulu viisiks on \u201cPo\u0303dra maja\u201d, teksti autorit vo\u0303ite ise kolm korda arvata."}]